અમદાવાદના સોલા વિસ્તારમાં ચાણક્યપુરી ખાતે રહેલી પરિણીત યુવતી સમક્ષ સેટેલાઇટમાં રહેતા યુવકે પ્રેમ સંબંધની માંગણી કરી હતી, જોકે મહિલાએ સંબંધ બાંધવાની ના પાડી દીધી હતી, જેના કારણે ઉશ્કેરાયેલા યુવકે યુવતીના ગળાના ભાગે ચાકુનો ઘા માર્યો હતો. જે સમયે યુવતીએ પ્રતિકાર કરતા યુવકને પણ ઇજા પહોંચી હતી. ગંભીર રીતે ઘાયલ યુવતીને સારવાર અર્થે સોલા હોસ્પિટલમાં ખસેડવામાં આવી છે. જ્યારે પોલીસે ગુનો નોંધી આરોપીની ધરપકડ કરી વધુ કાર્યવાહી હાથ ધરી છે.